โรงเรียนนารีรัตน์จังหวัดแพร่
รายชื่ออาคารและสถานที่ในโรงเรียนนารีรัตน์จังหวัดแพร่

อาคาร 1 - อาคารน้ำเพชร อาคารนี้เป็นอาคารไม้เพียงอาคารเดียวของโรงเรียน มี 2 ชั้น ชั้นละ 6 ห้อง สร้างเมื่อ พ.ศ. 2460 ซ่อมแซมเมื่อ พ.ศ. 2541 ปัจจุบันเป็นอาคารเกียรติยศและเป็นที่ตั้งขององค์กรที่สนับสนุนการศึกษาของโรงเรียน ได้แก่ คณะกรรมการสถานศึกษาขั้นพื้นฐานโรงเรียนนารีรัตน์จังหวัดแพร่ สมาคมผู้ปกครองและครูโรงเรียนนารีรัตน์จังหวัดแพร่ สมาคมศิษย์เก่านารีรัตน์ มูลนิธิคุณหญิงบัวเขียว รังคสิริ และมูลนิธิศิษย์เก่านารีรัตน์ ห้องประชุมน้ำเพชร ห้องนำเสนอ และ พิพิธภัณฑ์การศึกษาโรงเรียนนารีรัตน์จังหวัดแพร่
ชั้นที่หนึ่ง มีห้องประชุมคุณหญิงบัวเขียว รังคสิริ, พิพิธภัณฑ์การศึกษาฯ, ห้องเกียรติยศนารี, ห้องประชุมน้ำเพชร และห้องสมาคมศิษย์เก่านารีรัตน์
ชั้นที่สอง  มีห้องนิทรรศการหมุนเวียน, ห้องคิดสร้างสรรค์งาน, ห้องภูมิปัญญาวิถีชีวิตล้านนา, ห้องหน้ามุกเทิดไท้กษัตรา, ห้องเชิดชูเวียงโกศัย, ห้องล้านนาเรียนรู้, ห้องพัฒนาจิตใจ และห้องรำลึกนารีรัตน์
อาคาร 2 - อาคารเกล็ดแก้ว มี 4 ชั้น 21 ห้อง ใต้ถุนโล่ง และมีทางเดินเชื่อมไปอาคาร 5 เป็นตึกอำนวยการ สร้างในสมัยผู้อำนวยการธัญญลักษณ์ จ้อยจรูญ และสมาคมผู้ปกครองและครู ฯ ได้บริจาคเงินต่อเติมอาคารจำนวน 3 ชั้น
ชั้นที่หนึ่ง เป็นที่โล่ง มีโต๊ะและเก้าอี้ให้นั่ง มีเครื่องออกกำลังกาย และมีห้องประชุมครู  ส่วนต่อเติมเป็นห้องกลุ่มสาระการเรียนรู้สุขศึกษาและพลศึกษา
ชั้นที่สอง เป็นห้องของผู้อำนวยการโรงเรียน ห้องการเงิน ห้องพัสดุและอัดสำเนา ห้องธุรการ ห้องงานบริหารธุรการและงบประมาณ ชั้นสองมี 6 ห้อง  ส่วนต่อเติมเป็นห้องงานข้อมูลสารสนเทศ ห้องเซิร์ฟเวอร์ ห้องบริหารงานบุคคล ห้องเทคนิคคอมพิวเตอร์ ห้องบัตร Smart Card และห้องแผนงาน
ชั้นที่สาม เป็นห้องคอมพิวเตอร์ ห้องกลุ่มสาระการเรียนรู้เทคโนโลยี ชั้นสามมี 6 ห้อง  ส่วนต่อเติมเป็นห้องงาน HCEC และห้องพักครูเทคโนโลยี
ชั้นที่สี่ เป็นห้องเรียนศิลปะ นาฏศิลป์และคอมพิวเตอร์
อาคาร 3 - อาคารแววมณี เป็นอาคารเรียนที่สร้างบนที่ดินของสมาคมผู้ปกครองและครูโรงเรียนนารีรัตน์จังหวัดแพร่ และสร้างด้วยเงินบริจาคของสมาคม ฯ มี 4 ชั้น 12 ห้อง สร้างในสมัยผู้อำนวยการปรีชา บำบัด
ชั้นที่หนึ่ง เป็นห้องเรียนชั้นมัธยมศึกษาปีที่ 1 ห้องพักครูระดับชั้นมัธยมศึกษาปีที่ 1 และห้องเรียนการงานอาชีพ
ชั้นที่สอง เป็นห้องเรียนชั้นมัธยมศึกษาปีที่ 1
ชั้นที่สาม เป็นห้องเรียนชั้นมัธยมศึกษาปีที่ 1
ชั้นที่สี่ เป็นห้องเรียนชั้นมัธยมศึกษาปีที่ 1
อาคาร 4 - อาคารสีนิลกาฬ มี 4 ชั้น 24 ห้อง ส่วนใหญ่เป็นห้องวิทยาศาสตร์และห้องพักครู สร้างในสมัยผู้อำนวยการคุณหญิงบัวเขียว รังคศิริ
ชั้นที่หนึ่ง เป็นห้องพักครูและห้องเรียนวิทยาศาสตร์ในระดับชั้นมัธยมศึกษาตอนต้น และมีห้องเรียนประจำของห้องเรียนพิเศษทางวิทยาศาสตร์ระดับชั้นมัธยมศึกษาปีที่ 5 1 ห้อง
ชั้นที่สอง เป็นห้องพักครูสาระการเรียนรู้คณิตศาสตร์ 1 ห้อง และห้องพักครูสาระการเรียนรู้ภาษาต่างประเทศ 2 ห้อง มีห้อง SEAR และห้องของกลุ่มสาระภาษาต่างประเทศ ห้องศูนย์ EP และศูนย์ AFS
ชั้นที่สาม เป็นห้องพักครูสาระการเรียนรู้วิทยาศาสตร์ 1 ห้อง เป็นห้องเรียนและห้องทดลองวิทยาศาสตร์ในวิชาฟิสิกส์ระดับมัธยมปลาย และมีห้องเรียนประจำของห้องเรียน พิเศษทางวิทยาศาสตร์ระดับชั้นมัธยมศึกษาปีที่ 4 1 ห้อง
ชั้นที่สี่  เป็นห้องเรียนและห้องทดลองทางวิทยาศาสตร์ในวิชาชีววิทยาและเคมีระดับมัธยมปลาย
อาคาร 5 - อาคารมุกดาหาร มี 4 ชั้น 24 ห้อง เป็นตึกอำนวยการ สร้างในสมัยผู้อำนวยการจำรูญรัตน์ ชมภูมิ่ง
ชั้นที่หนึ่ง เป็นห้องเรียนดนตรีสากล ห้องพักครูสาระการเรียนรู้การงานอาชีพ ห้องเรียนการงานอาชีพ ห้องพักครูสาระการเรียนรู้ภาษาต่างประเทศ (ภาษาจีน)
ชั้นที่สอง เป็นห้องทะเบียน ห้องกลุ่มบริหารงานวิชาการ กลุ่มบริหารงานทั่วไป ห้องประชาสัมพันธ์ ห้องรองผู้อำนวยการบริหารกิจการนักเรียน และห้องกลุ่มบริหารกิจการนักเรียน
ชั้นที่สาม เป็นห้อง HCEC , ห้องควบคุม ห้องประชุมมุกดาหาร (เดิมชื่อห้องโสตทัศนศึกษา 2) และห้องสภานักเรียน
ชั้นที่สี่ เป็นห้องเรียนระดับชั้นมัธยมศึกษาปีที่ 5 แผนวิทยาศาสตร์   4 ห้อง และห้องเรียนมัลติมีเดีย
อาคาร 6 - อาคารกาญจนรัตน์ มี 6 ชั้น ชั้นละ 9 ห้อง มีลิฟต์ 2 ตัว สร้างในสมัยผู้อำนวยการเจียร ดุษณีย์วงศ์ (งบประมาณปี 2539 - 2541)
ชั้นที่หนึ่ง เป็นที่โล่ง มีโต๊ะและเก้าอี้ให้นั่ง มีห้องกิจกรรมพัฒนาผู้เรียน ธนาคารโรงเรียน และมีห้องน้ำหญิงกับห้องน้ำชาย ห้องวงโยธวาทิต (Marching Band) ธนาคารขยะ ห้องพักครูการงานอาชีพ และห้องอาคารสถานที่
ชั้นที่สอง มีห้องสมุดเฉลิมพระเกียรติ , ห้อง E-Library, ห้องประชุมกาญจนรัตน์ และห้อง Resource Centre
ชั้นที่สาม เป็นห้องเรียนระดับชั้นมัธยมศึกษาปีที่ 3 และมีห้องพักครูชั้นมัธยมศึกษาปีที่ 3, ห้องศูนย์การเรียนการสอนภาษาญี่ปุ่น, ห้องศูนย์การเรียนการสอนภาษาเกาหลี
ชั้นที่สี่ เป็นห้องเรียนระดับชั้นมัธยมศึกษาปีที่ 3  ห้องพักครูของกลุ่มสาระภาษาไทย ห้องศูนย์คณิตศาสตร์ ห้องศูนย์สื่อภาษาไทย และห้องส่งเสริมการอ่าน
ชั้นที่ห้า เป็นห้องเรียนระดับชั้นมัธยมศึกษาปีที่ 2 และมีห้องพักครูชั้นมัธยมศึกษาปีที่ 2 และห้องเรียน EP ระดับมัธยมศึกษาตอนต้น
ชั้นที่หก เป็นห้องเรียนระดับชั้นมัธยมศึกษาปีที่ 2 มีห้องพักครูของกลุ่มสาระสังคมศึกษา , ห้องสมุดของกลุ่มสาระสังคมศึกษา , ห้อง ASEAN และห้องพักครู EP
อาคาร 7 - อาคาร 90 ปี นารีรัตน์ มี 3 ชั้น สร้างในสมัยผู้อำนวยการจรรยา มโนรส
ชั้นที่หนึ่ง เป็นห้องพยาบาล และห้องฝรั่งเศส
ชั้นที่สอง เป็นห้องพักครูแนะแนว, ห้องแนะแนว, ห้อง To Be Number One, ห้องงานครอบครัวพอเพียง
ชั้นที่สาม เป็นห้องกลุ่มสาระศิลปะ, ห้องนาฏศิลป์ และห้องดนตรีไทย
อาคาร 8 - อาคารประชาสัมพันธ์
ห้องประชาสัมพันธ์, ห้องพักครูเวร และป้อมยามรักษาการณ์
อาคาร 9 - อาคารจรัสฉายไพฑูรย์ มี 4 ชั้น สร้างในสมัยผู้อำนวยการสุพงษ์ รังษี
ชั้นที่หนึ่ง เป็นห้องประชุมจรัสฉายไทฑูรย์ (เดิมชื่อห้องโสตทัศนศึกษา 1) และมีห้องน้ำหญิง
ชั้นที่สอง เป็นห้องเรียนระดับชั้นมัธยมศึกษาปีที่ 5 และห้องพักครูมัธยมศึกษาตอนปลาย
ชั้นที่สาม เป็นห้องเรียนระดับชั้นมัธยมศึกษาปีที่ 4 และ 5
ชั้นที่สี่ เป็นห้องเรียนระดับชั้นมัธยมศึกษาปีที่ 4
อาคาร 10 - อาคารจำรูญศตมรกต มี 4 ชั้น สร้างแล้วเสร็จในสมัยผู้อำนวยการสวัสดิ์ ใจตุรงค์
ชั้นแรก เป็นโถงกว้าง
ชั้นที่สอง เป็นห้องเรียนของห้องพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม และห้องเรียนสีเขียว
ชั้นที่สาม เป็นห้องเรียนของชั้นมัธยมศึกษาปีที่ 6
ชั้นที่สี่ เป็นห้องเรียนของชั้นมัธยมศึกษาปีที่ 6
หอประชุมนพรัตน์ สร้างในสมัยผู้อำนวยการธัญญลักษณ์ จ้อยจรูญ
ชั้นแรก เป็นโรงอาหาร และด้านข้างเป็นกิจกรรมสหกรณ์โรงเรียนนารีรัตน์จังหวัดแพร่
ชั้นที่สอง เป็นหอประชุม